
Na osnovu Programa utroška budžetskih sredstava u 2022. godini (Subvencije privatnim preduzećima i poduzetnicima) usvojenog Zaključkom Vlade Zeničko-dobojskog kantona, broj: 02-11-4370/22 od 17.03.2022. godine, a u skladu sa Zakonom o poticanju razvoja male privrede  („Službene novine Zeničko-dobojskog kantona“, broj: 7/16 i 7/20) i članovima 12. i 13. Uredbe o uslovima i postupku za dodjelu pomoći male vrijednosti – de minimis pomoć („Službene novine Federacije Bosne i Hercegovine“, broj: 27/18), Ministarstvo za privredu raspisuje:
JAVNI POZIV
za prikupljanje zahtjeva za odobravanje i dodjelu finansijskih sredstava
namijenjenih subvencioniranju investicija kod obrta i
obavljanje djelatnosti prema Uredbi o zaštiti tradicionalnih i starih zanata
1. Pozivaju se investitori koji investiciju realizuju u obrtničku djelatnost na području Zeničko-dobojskog kantona, da podnesu Zahtjev za odobravanje i dodjelu nepovratnih finansijskih sredstava obezbijeđenih za subvencioniranje administrativnih troškova izgradnje objekata, dijela troškova kupovine objekta i osnovnih sredstava i obavljanja djelatnosti prema Uredbi o zaštiti tradicionalnih i starih zanata („Službene novine Federacije BiH“, broj: 35/09, 66/09, 38/10 i 16/12).

Pod novoizgrađenim objektom, u duhu ovog poticaja, podrazumijevaju se uređeni građevinski prostori površine od 5 do 2.000 i više m2, u kojim investitor obavlja obrtničke djelatnosti i za koje je investitor obezbjedio upotrebnu dozvolu prema Zakonu o građenju izdatu od nadležnog organa nakon 01.01.2019. godine.

Pod kupovinom objekta, u duhu ovog poticaja, podrazumijeva se kupovina uređenog građevinskog prostora površine od 5 do 2.000 i više m2, u kojem investitor obavlja registrovanu obrtničku djelatnost. 

Pod investicijom, u duhu ovog poticaja, podrazumijevaju se utrošci nastali zbog kupovine objekta, tokom izgradnje objekata, kupovine mašina i opreme (osnovnih sredstava) uredno evidentirani nakon 01.01.2019. godine.

Korisnici sredstava poticaja za obavljanje djelatnosti prema Uredbi o zaštiti tradicionalnih i starih zanata, su sva fizička lica koja posjeduju dozvolu za obavljanje djelatnosti izdatu na području Zeničko-dobojskog kantona u skladu sa Uredbom.

Korisnici sredstava poticaja su obrtnici registrovani u Zeničko-dobojskom kantonu po Zakonu o obrtu i srodnim djelatnostima (“Službene novine Federacije BiH”, broj: 75/21) i za koju posjeduju dozvolu za obavljanje djelatnosti izdatu od nadležnog organa najmanje 6 mjeseci prije, računajući od dana podnošenja zahtjeva. 
Pravo na dodjelu sredstava imaju obrtnici koji shodno rješenju o obavljanju djelatnosti, imaju registrivanu djelatnost unutar sljedećih dozvoljenih područja:

· Djelatnosti iz područja C Prerađivačka industrija;

· Iz područja G Trgovina na veliko i na malo; popravak motornih vozila i motocikala šifra djelatnosti 45.20;

· Iz područja S Ostale uslužne djelatnosti šifre djelatnosti od 95.11 do 95.29 i od 96.01 do 96.09.
Pravo na dodjelu sredstava nemaju obrtnici koji shodno rješenju o obavljanju djelatnosti obavljaju sljedeće djelatnosti: proizvodnja oružja i vojne opreme, proizvodnja duhanskih proizvoda i alkoholnih pića, primarnu poljoprivredu izuzev prerađivačke djelatnosti, kasina i igara na sreću.

Jedan korisnik poticaja može koristiti najviše jednu vrstu poticaja Ministarstva za privredu u tekućoj budžetskoj godini.
Pravo na dodjelu sredstava imaju obrtnici koji za istu namjenu do datuma podnošenja prijave nisu koristili bespovratna sredstva iz drugih izvora (sredstva nivoa vlasti, donatorska sredstva i sl.). 

2. Investitoru će se nakon uredne prijave i procedure odlučivanja odobriti sredstva u jednokratnom iznosu na sljedeći način:

a) Po osnovu izgradnje objekta za obavljanje obrtničke djelatnosti, obrtniku će se odobriti sredstva prema kriterijima datim u slijedećoj tabeli:
	Minimalna površina objekta /m2/
	Iznos sredstava poticaja /KM/

	5
	800,00

	20
	1.000,00

	30
	1.200,00

	40
	1.600,00

	50
	2.000,00

	60
	2.400,00

	70
	2.800,00

	80
	3.200,00

	90
	3.600,00

	100
	4.000,00

	110
	4.400,00

	120
	4.800,00

	130
	5.200,00

	140
	5.600,00

	150
	6.000,00

	160
	6.400,00

	170
	6.800,00

	180
	7.200,00

	190
	7.600,00

	200
	8.000,00

	250
	10.000,00

	300
	12.000,00

	400
	16.000,00

	500
	20.000,00

	600
	24.000,00

	800
	28.000,00

	1.000 i više
	30.000,00


Napomena:  Iznos sredstava poticaja 800,00 KM dodjeljuje se za površine objekta u rasponu od 5 do 19,99 m² i navedeno se primjenjuje i na ostale iznose i pripadajuće površine navedene u tabeli.

b) Po osnovu kupovine objekta, opreme i mašina, kao osnovnih sredstava, za obavljanje obrtničke djelatnosti, a u skladu sa uslovima (kriterijima) definisanim u tački 1. ovog Javnog poziva, obrtniku će se odobriti sredstva u jednokratnom iznosu od 35 % od ukupne visine investicije, s tim da iznos ne može biti veći od 30.000,00 KM. 
      Kupoprodaja objekata, opreme i mašina, kao osnovnih sredstava, za obavljanje obrtničke djelatnosti po ovom Javnom pozivu nije prihvatljiva ukoliko se vrši između povezanih lica i to: isti vlasnik i/ili suvlasnik, vlasništvo i/ili suvlasništvo bračnog druga i/ili lica koja žive u istom domaćinstvu ili imaju međusobno povezane ili zajedničke investicije.
c) Po osnovu administrativnih troškova za obavljanje djelatnosti prema Uredbi o zaštiti tradicionalnih i starih zanata dodjeljuju se sredstva u iznosu 2.500,00 KM. Pravo na dodjelu navedenih sredstava imaju obrtnici kojima nisu odobrena sredstva Ministarstva za privredu po ovom osnovu po javnim pozivima iz ranijih godina;

Podnosilac zahtjeva može podnijeti zahtjev samo po jednom osnovu navedenom u alinejama a), b) i c).

3. Ukupni iznos sredstava koja će se odobriti korisniku ovog poticaja po osnovu iz tačke 2. uvećavaju se:

· Korisnicima poticaja mlađim od 35 godina, računajući na dan podnošenja zahtjeva, ukupan iznos poticajnih sredstava se uvećava 20%.

· Ukoliko je vlasnik obrta ženskog roda, ukupan iznos poticajnih sredstava se uvećava 20%.

· Ukoliko je vlasnik obrta invalidno lice, ukupan iznos poticajnih sredstava se uvećava 20%.

Sredstva koja će se odobriti korisniku ovog poticaja uvećavaju se samo po jednom od navedenih osnova.

Ukupni iznos sredstava koja se mogu odobriti i isplatiti korisniku ovog poticaja po osnovu tačke 2. alineje a), b) i c) ovog Javnog poziva je 30.000,00 KM. Sredstva su u ovom iznosu limitirana na navedeni maksimalni iznos po više osnova:
· po jednom subjektu – korisniku,

· po više objekata (izdvojenih prostora) registrovanih po Zakonu o obrtu i srodnim djelatnostima,

· u okviru jedne godine dana,

· po jednom osnovu iz tačke 2. alineje a), b) i c),

· po osnovu uvećanja iz tačke 3.

Sredstva će se odobravati investitorima prema hronološkom redoslijedu prijema zahtjeva do konačne raspodjele ukupnog iznosa budžetskih sredstava namjenjenih za ovaj poticaj.

4. Uz zahtjev (obavezno upisati broj telefona) za odobravanje poticajnih sredstava namijenjenih za subvencioniranje investicija kod obrta, Investitor je dužan dostaviti sljedeće priloge:

a) Original ili ovjerenu kopiju Odobrenja – rješenja za obavljanje djelatnosti prema Zakonu o obrtu i srodnim djelatnostima (“Službene novine Federacije BiH”, broj: 75/21), izdato 6 mjeseci prije podnošenja zahtjeva, računajući od dana podnošenja Zahtjeva,

b) Original ili ovjerenu kopiju Odobrenja - rješenja za upotrebu objekta, izdatu od nadležnog organa, nakon 01.01.2019. godine (odnosi se na korisnike sredstava koji zahtjev podnose po osnovu tačke 2. alineja a) ovog Javnog poziva),

c) Original ili ovjerenu kopiju nedvosmislenog dokaza o utrošcima u osnovna sredstva nastalim u toku realizacije investicije nakon 01.01.2019. godine (račun, faktura, izvod iz banke),

d) Original ili ovjerena pojedinačna uvjerenja o uredno izmirenim javnim prihodima, ne starija od 3 (tri) mjeseca računajući od dana objave Javnog poziva na web stranici Kantona,

e) Uvjerenje komercijalne banke da je žiro račun investitora aktivan, ne starije od 3 (tri) mjeseca računajući od dana objave Javnog poziva na web stranici Kantona,

f) Original ili ovjerenu kopiju izvoda iz matične knjige rođenih u slučaju da je obrtnik mlađi od 35 godina računajući od dana objave Javnog poziva na web stranici Kantona,

g) Potpisanu i ovjerenu Izjava o ranije primljenim državnim pomoćima DE MINIMIS, koje su podnosiocu zahtjeva dodjeljene u tekućoj i prethodne dvije fiskalne godine u skladu sa Zakonom o sistemu državne pomoći u B i H ("Službeni glasnik B i H", broj:10/12 i 39/20) i Uredbe o uslovima i postupku za dodjelu pomoći male vrijednosti – de minimis pomoć („Službene novine Federacije Bosne i Hercegovine“, broj: 27/18). (Obrazac Izjave može se preuzeti sa web stranice Kantona – www.zdk.ba),

h) Izjava pod punom materijalnom i krivičnom odgovornosti da kupoprodaja objekata/ opreme i mašina kao osnovnih sredstava za obavljanje obrtničke djelatnosti po ovom Javnom pozivu nije izvršena između povezanih lica i to: isti vlasnik i/ili suvlasnik, vlasništvo i/ili suvlasništvo bračnog druga i/ili lica koja žive u istom domaćinstvu ili imaju međusobno povezane ili zajedničke investicije, ovjerena od strane nadležnog organa,

i) Izjava da do datuma podnošenja prijave nije koristio za istu namjenu bespovratna sredstva iz drugih izvora (sredstva nivoa vlasti, donatorska sredstva i sl.) – potpisana i ovjerena od strane nadležnih organa (notar ili općina/gradska uprava),

j) U slučaju podnošenja zahtjeva za dodjelu sredstava za kupovinu objekta, investitor je dužan dostaviti i: original ili ovjerenu kopiju ugovora o kupoprodaji objekta zaključenog nakon 01.01.2019. godine,  original ili ovjerenu kopiju nedvosmislenog dokaza o plaćanju kupoprodajne cijene iz ugovora o kupoprodaji i original ili ovjerenu kopiju Odobrenja - rješenja za upotrebu objekta, izdatu od nadležnog organa,

k) Ukoliko osoba koja podnosi prijavu ima status invalidne osobe, potrebno je dostaviti rješenje o invalidnosti, ili rješenje o radnoj sposobnosti ili neki drugi dokument u kojem je identificiran invaliditet – original ili ovjerena kopija.

Uz zahtjev (obavezno upisati broj telefona) za odobravanje poticajnih sredstava namijenjenih za subvencioniranje obavljanja djelatnosti prema Uredbi o zaštiti tradicionalnih i starih zanata (Službene novine Federacije BiH“, broj: 66/09 i 38/10), Investitor je dužan dostaviti sljedeće priloge:

a) Original ili ovjerenu kopiju Odobrenja – rješenja za obavljanje djelatnosti prema Zakonu o obrtu i srodnim djelatnostima (“Službene novine Federacije BiH”, broj: 75/21) i Uredbi o zaštiti tradicionalnih i starih zanata (Službene novine Federacije BiH“, broj: 66/09 i 38/10), izdato 6 mjeseci prije podnošenja zahtjeva, računajući od dana podnošenja Zahtjeva,

b) Original ili ovjerena pojedinačna uvjerenja o uredno izmirenim javnim prihodima, ne starija od 3 (tri) mjeseca računajući od dana objave Javnog poziva na web stranici Kantona,

c) Uvjerenje komercijalne banke da je žiro račun investitora aktivan, ne starije od 3 (tri) mjeseca računajući od dana objave Javnog poziva na web stranici Kantona,

d) Original ili ovjerenu kopiju izvoda iz matične knjige rođenih u slučaju da je obrtnik mlađi od 35 godina računajući od dana objave Javnog poziva na web stranici Kantona,

e) Potpisanu i ovjerenu Izjava o ranije primljenim državnim pomoćima DE MINIMIS, koje su podnosiocu zahtjeva dodjeljene u tekućoj i prethodne dvije fiskalne godine u skladu sa Zakonom o sistemu državne pomoći u B i H ("Službeni glasnik B i H", broj:10/12 i 39 i 20) i Uredbe o uslovima i postupku za dodjelu pomoći male vrijednosti – de minimis pomoć („Službene novine Federacije Bosne i Hercegovine“, broj: 27/18). (Obrazac Izjave može se preuzeti sa web stranice Vlade ZDK – www.zdk.ba),

f) Ukoliko osoba koja podnosi prijavu ima status invalidne osobe, potrebno je dostaviti rješenje o invalidnosti, ili rješenje o radnoj sposobnosti ili neki drugi dokument u kojem je identificiran invaliditet – original ili ovjerena kopija.

5. Zahtjev koji ne sadrži svu dokumentaciju traženu Javnim pozivom, koji nije pravovremen odbacuje se zbog neispunjavanja formalno-pravnih uslova, bez obaveze daljnjeg razmatranja. 

6. Zahtjev koji sadrži dokumentaciju po osnovu koje su korisniku odobrena sredstva za izgradnju objekta, kupovinu objekta, opreme i mašina, kao osnovnih sredstava, za obavljanje obrtničke djelatnosti, po ranijim pozivima Ministarstva za privredu u potpunosti se odbacuje bez obaveze daljnjeg razmatranja.

7. Ministarstvo za privredu zadržava pravo provjere svih podataka navedenih u dostavljenoj dokumentaciji podnosioca zahtjeva.

8. Ministarstvo za privredu će sa podacima iz zaprimljene dokumentacije postupati u skladu sa propisima o zaštiti ličnih podataka.
9. Po uredno prispjelom Zahtjevu, Komisija vrši uvid na licu mjesta, te na osnovu kriterija naznačenih u Javnom pozivu vrši ocjenjivanje prijava. Komisija sačinjava listu podnosilaca prijava koji nisu uvršteni na listu potencijalnih korisnika sa navođenjem razloga neuvrštavanja, koju Ministarstvo objavljuje na web stranici Kantona. Podnosilac prijave, u cilju zaštite svojih prava, može uložiti prigovor Ministarstvu u roku od osam dana od dana objave navedene liste na web stranici Kantona. Nakon postupanja po svim prigovorima, Ministarstvo utvrđuje prijedlog odluke o izboru korisnika poticajnih sredstava sa iznosom sredstava, a odluku na prijedlog Ministarstva donosi Vlada. Odluka se objavljuje na web stranici Kantona.
10. Vlada Kantona može opozvati donesene odluke zavisno od dinamike priliva budžetskih sredstava.

11. Na osnovu Odluke za odobravanje i dodjelu finansijskih sredstava namjenjenih subvencioniranju obrtnika, Ministarstvo za privredu će Ministarstvu finansija podnijeti nalog za isplatu poticaja. 

12. U postupku po Javnom pozivu Ministarstvo ne snosi nikakve troškove učesnika Javnog poziva. Ministarstvo ne snosi odgovornost prema učesnicima Javnog poziva, u pogledu aktivnosti koje su poduzeli u cilju apliciranja za određeni poticaj.




Dostavljena dokumentacija se ne vraća podnosiocu prijave.
13. Javni poziv ostaje otvoren 30 dana a krajnji rok za dostavljanje zahtjeva je 05.05.2022. godine.

14. Zahtjeve iz tačke 5. Javnog poziva sa prilozima, podnosioci zahtjeva moraju dostavljati u zatvorenoj koverti.

Na poleđini koverte obavezno navesti:

· naziv subjekta;

· adresu i kontakt telefon;

· ovjeriti pečatom.
Zatvorene koverte dostavljaju se lično na Protokol Zeničko-dobojskog kantona ili putem pošte na  sljedeću  

adresu:


ZENIČKO-DOBOJSKI KANTON

Ministarstvo za privredu

KOMISIJA ZA OCJENU ZAHTJEVA ZA ODOBRAVANJE I DODJELU POTICAJA KOD OBRTA

Kučukovići br. 2

Zenica, 72 000

S naznakom: “NE OTVARATI”

Prijave dostavljene drugim putem (npr. putem faksa ili e-mail), neće biti uzete u razmatranje. 
�





Bosna i Hercegovina


Federacija Bosne i Hercegovine


ZENIČKO-DOBOJSKI  KANTON 


MINISTARSTVO ZA PRIVREDU/GOSPODARSTVO





Bosnia and Herzegovina


Federation of Bosnia and Herzegovina


ZENICA-DOBOJ  CANTON 


MINISTRY OF ECONOMY

